TTK logistikatudengid asuvad ärilinnakut nutikamaks muutma - Tallinna Tehnikakõrgkool
TTK logistikatudengid asuvad ärilinnakut nutikamaks muutma
TTK > Kõrgkool > Uudised > TTK logistikatudengid asuvad ärilinnakut nutikamaks muutma
TTK logistikatudengid asuvad ärilinnakut nutikamaks muutma 07.06.2018
Ülo Pärnitsa nimelisel stipendiumi konkursil „Kuidas teha Ülemiste City targemaks?“ tuli üheks võitjaks Tallinna Tehnikakõrgkooli logistikainstituudi üliõpilastiimi töö „Jagamismajanduse mõju Ülemiste City linnaku arengule lähiaastatel“.
TTK logistikainstituudi transpordi ja logistika eriala IV kursuse tudengid Thomas Tammus ja Erik Punane uurivad, kuidas luua liikuvussüsteemi ideekavand, mis arvestaks linnaku kasvava rahvaarvuga ning koosneks ideedest, mis parandaksid sealse liikuvussüsteemi praeguseid kitsaskohti ning tagaksid ka tulevikus linnaku jätkusuutliku arengu. Üliõpilaste töö juhendaja on instituudi lektor Jelizaveta Janno.
Teiseks konkursi võitjaks tuli TTÜ üliõpilastiimi töö, mis uurib linnaku büroohoonete sisekliimat.
Mõlemad 10 000-eurose auhinnafondiga konkursil žürii poolt välja valitud võitjate meeskonnad alustavad Ülemiste Cityt haldava AS Mainori sõnul ligi pool aastat kestva praktilise uurimustöö kirjutamist.